ΓΡΑΠΤΗ ΕΡΩΤΗΣΗ E-3297/01

υποβολή: Jonas Sjstedt (GUE/NGL) προς την Επιτροπή

(28 Νοεμβρίου 2001)

Θέμα: Σουηδική απαγόρευση όσον αφορά τις όρνιθες σε συστοιχία κλωβών

Προεκλήθηκαν στη Σουηδία συζητήσεις σχετικά με το εάν η καθιέρωση των σουηδικών κανόνων όσον αφορά την εκτροφή των ορνίθων σε συστοιχία κλωβών, που έλαβε χώρα πριν από τοπόλοιπο της ΕΕ, μπορεί να αποτελέσει εμπόδιο στις ανταλλαγές. Συζητάται εάν η Σουηδία έπρεπε να επισημάνει στην Επιτροπή τις νέες διατάξεις παρέκκλισης που εισήχθησαν στο 1997, πριν αυτές καθιερωθούν. Τούτο θα είχε ως συνέπεια πάγωμα των κανόνων για μία τριμηνία κατά τη διάρκεια της οποίας τα διάφορα κράτη μέλη θα μπορούσαν να παρουσιάσουν τις παρατηρήσεις τους προτού η Σουηδία εγκρίνει τους προαναφερθέντες κανόνες.

Υπό το πρίσμα των ανωτέρω, θεωρεί η Επιτροπή ότι οι σουηδικοί κανόνες όσον αφορά την εκτροφή ορνίθων σε συστοιχία κλωβών αποτελούν εμπόδιο στις ανταλλαγές καθόσον διαχωρίζονται από εκείνες που ισχύουν στηνπόλοιπη Ένωση, θεωρεί δε ότι η Σουηδία θα έπρεπε να της επισημάνει τις μεταβολές στις διατάξεις σχετικά με την εν λόγω εκτροφή·

Απάντηση του κ. Byrne εξ ονόματος της Επιτροπής

(28 Ιανουαρίου 2002)

Η Επιτροπή πληροφορεί τον κ. βουλευτή ότι την περίοδο που σημειώθηκαν τα γεγονότα που αναφέρει στην ερώτησή του (έγκριση εθνικών ρυθμίσεων στη Σουηδία το 1997) ήταν σε ισχύ η οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών(1). Σύμφωνα με την οδηγία αυτή (που κωδικοποιήθηκε με την οδηγία 98/34/ΕΚ του Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2)), τα εθνικά σχέδια που περιέχουν τεχνικούς κανόνες πρέπει να κοινοποιούνται στην Επιτροπή. Για ορισμένες διατάξεις όμως δεν ισχύει ηποχρέωση κοινοποίησης, όπως είναι τα εθνικά μέτρα με τα οποία τα κράτη μέλη συμμορφώνονται μεποχρεωτικές κοινοτικές πράξεις.

Στα πλαίσια αυτά ένας τεχνικός κανόνας ορίζεται ως τεχνική προδιαγραφή ή άλλη απαίτηση, συμπεριλαμβανομένων των οικείων διοικητικών διατάξεων, της οποίας η τήρηση είναιποχρεωτική, de jure ή de facto, για την εμπορία ή τη χρήση ενός προϊόντος σε κράτος μέλος ή σε σημαντικό τμήμα του κράτους αυτού όπως επίσης [], οι νομοθετικές, κανονιστικές και διοικητικές διατάξεις των κρατών μελών που απαγορεύουν την κατασκευή, εισαγωγή, εμπορία ή χρήση ενός προϊόντος. Σύμφωνα με την ίδια οδηγία μία τεχνική προδιαγραφή καλύπτει επίσης τις μεθόδους και διαδικασίες παραγωγής γεωργικών προϊόντων.

Τα μέτρα σχετικά με την εκτροφή ορνίθων σε συστοιχία κλωβών, τα οποίαιοθετήθηκαν στη Σουηδία το 1997 αποτελούν συνεπώς εκ πρώτης όψεως έναν τεχνικό κανόνα κατά την έννοια της οδηγίας 83/189/ΕΟΚ, όπως τροποποιήθηκε από την οδηγία 94/10/ΕΚ του Κοινοβουλίου και του Συμβουλίου της 23ης Μαρτίου 1994(3), ο οποίος θα έπρεπε να είχε κοινοποιηθεί στην Επιτροπή. Ωστόσο καθώς η Επιτροπή δεν γνωρίζει το ακριβές περιεχόμενο του σουηδικού μέτρου στο οποίο αναφέρεται ο κ. βουλευτής, της είναι δύσκολο να αποφανθεί εάν η Σουηδία όφειλε να κοινοποιήσει την απαγόρευση. Ομοίως καθώς η Επιτροπή δεν γνωρίζει το περιεχόμενο των τροποποιήσεων που έγιναν στη συνέχεια στην απαγόρευση αυτή, είναι δύσκολο να αποφανθεί σχετικά με το κατά πόσο έπρεπε να τις έχει κοινοποιήσει η Σουηδία.

Όσον αφορά το ερώτημα του κ. βουλευτή σχετικά με το κατά πόσο οι διατάξεις που εφαρμόζονται στη Σουηδία για την εκτροφή ορνίθων σε συστοιχίες κλωβών αποτελούν εμπόδιο για το εμπόριο, καθώς διαφέρουν από τις ισχύουσες διατάξεις στα άλλα κράτη μέλη, η Επιτροπή θα επιθυμούσε ναπενθυμίσει το κοινοτικό κεκτημένο ως προς το θέμα αυτό.

Η οδηγία 88/166/ΕΚ του Συμβουλίου της 7ης Μαρτίου 1988 που αφορά την εκτέλεση της απόφασης του Δικαστηρίου στηνπόθεση 131/86(5) θέσπισε ελάχιστες προδιαγραφές σχετικά με τις ωοπαραγωγές όρνιθες. Η οδηγία αυτή δεν εμπόδιζε κάποιο κράτος μέλος που το επιθυμούσε να επιβάλλει κατ'εξαίρεση την ολική απαγόρευση ενός συστήματος εκτροφής για λόγους ανωτέρας σημασίας που δικαιολογούν το μέτρο αυτό.

Εξάλλου στο άρθρο 13 παράγραφος 2 της οδηγίας 1999/74/ΕΚ της 19ης Ιουλίου 1999 περί των στοιχειωδών απαιτήσεων για την προστασία των ωοπαραγωγών ορνίθων(4), που ακυρώνει και αντικαθιστά την οδηγία 88/166/ΕΟΚ, προβλέπεται ότι κράτη μέλη μπορούν να εφαρμόζουν στο έδαφός τους αυστηρότερες διατάξεις σχετικά με την προστασία των ωοπαραγωγών ορνίθων μέσα στα όρια των κανόνων που καθορίζει η συνθήκη ΕΚ.

Ένα τέτοιο εθνικό μέτρο ενδέχεται να επηρεάσει την ελεύθερη κυκλοφορία των σχετικών προϊόντων ή να δημιουργήσει προσκόμματα στην καλή λειτουργία της εσωτερικής αγοράς. Ωστόσο ένα κράτος μέλος μπορεί ορθώς να λάβει ένα περιοριστικό μέτρο στις ενδοκοινοτικές συναλλαγές, όταν συντρέχουν βάσιμοι λόγοι, που έχουν ιδίως να κάνουν με την προστασία των καταναλωτών και τη μεταχείριση των ζώων, με τον όρο ότι το μέτρο αυτό δεν συνιστά ούτε μέσο αυθαίρετων διακρίσεων ούτε συγκαλυμμένο περιορισμό για το εμπόριο μεταξύ των κρατών μελών. Η Επιτροπή χρειάζεται πρόσθετες πληροφορίες για να μπορέσει να αξιολογήσει με ακρίβεια τον αντίκτυπο του σουηδικού αυτού μέτρου στην εσωτερική αγορά.

(1) ΕΕ L 109 της 26.4.1983.

(2) ΕΕ L 204 της 21.7.1998.

(3) ΕΕ L 100 της 19.4.1994.

(4) ΕΕ L 203 της 3.8.1999.

(5) ΕΕ L 100 της 19.4.1994.